ᱢᱚᱦᱵᱩᱵᱽᱱᱚᱜᱚᱨ ᱦᱚᱱᱚᱛ

ᱢᱚᱦᱵᱩᱵᱽᱱᱚᱜᱚᱨ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱢᱚᱦᱵᱩᱵᱽᱱᱚᱜᱚᱨ ᱫᱚ ᱚᱱᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱡᱟᱦᱟᱸ ᱫᱝᱚ ᱵᱟᱹᱲᱛᱤ ᱠᱟᱛᱮ ᱯᱟᱞᱟᱢᱳᱨ ᱢᱮᱱᱛᱮ ᱠᱚ ᱵᱟᱰᱟᱭᱮᱫᱼᱟ ᱾ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱫᱦᱟᱨᱮ ᱨᱮ ᱱᱟᱨᱟᱭᱚᱱᱯᱮᱴ ᱦᱚᱱᱚᱛ, ᱵᱤᱠᱨᱟᱵᱟᱫᱽ, ᱨᱟᱝᱜᱟᱨᱮᱰᱤ, ᱱᱟᱜᱟᱨᱠᱳᱨᱱᱩᱞ ᱦᱚᱱᱚᱛ, ᱣᱟᱱᱟᱯᱟᱨᱛᱷᱤ ᱦᱚᱱᱚᱛ ᱟᱨ ᱡᱚᱜᱩᱞᱟᱢᱵᱟ ᱜᱚᱰᱣᱟᱞ ᱦᱚᱱᱚᱛ ᱢᱮᱱᱟᱜᱼᱟ ᱾ ᱱᱚᱶᱟ ᱦᱚᱱᱚᱛ ᱫᱚ ᱦᱟᱭᱫᱽᱨᱟᱵᱟᱫᱽ ᱨᱤᱱᱤᱡ ᱖ ᱟᱱᱤᱡ ᱱᱤᱡᱟᱢᱼ ᱱᱚᱣᱟᱵᱽ ᱢᱤᱨ ᱢᱚᱦᱵᱩᱵᱽ ᱚᱞᱤ ᱠᱷᱟᱱ ᱛᱟᱦᱮᱸ ᱠᱟᱱᱟ ᱚᱠᱛᱚ ᱨᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ, ᱚᱱᱟᱛᱮ ᱱᱚᱣᱟ ᱫᱚ ᱟᱡᱟᱜ ᱧᱩᱛᱩᱢ ᱞᱮᱠᱟᱛᱮ ᱠᱚ ᱪᱷᱟᱹᱴᱭᱟᱹᱨ ᱞᱮᱫᱼᱟ ᱾

 ᱪᱷᱟᱹᱴᱭᱟᱹᱨ 
ᱢᱚᱦᱵᱩᱵᱽᱱᱚᱜᱚᱨ ᱫᱚ ᱞᱟᱦᱟ ᱛᱮ "ᱯᱟᱞᱟᱢᱳᱨ" ᱧᱩᱛᱩᱢ ᱛᱮ ᱠᱚ ᱵᱟᱰᱟᱭᱮᱫ ᱛᱟᱦᱮᱸᱫ ᱾  ᱱᱚᱶᱟ ᱧᱩᱛᱩᱢ ᱫᱚ ᱔ ᱰᱤᱥᱮᱢᱵᱚᱨ ᱑᱘᱙᱐ ᱥᱟᱞᱮ ᱨᱮ ᱠᱚ ᱵᱚᱫᱚᱞ ᱞᱮᱫ ᱛᱟᱦᱮᱸᱫ, ᱢᱤᱨ ᱢᱚᱦᱵᱩᱵᱽ ᱚᱞᱤ ᱠᱷᱟᱱ ᱟᱥᱟᱯᱷ ᱡᱟᱦ ᱖ ᱟᱜ ᱧᱩᱛᱩᱢ ᱞᱮᱠᱟᱛᱮ ᱾ ᱪᱮᱫᱟᱜ ᱥᱮ ᱱᱚᱶᱟ ᱦᱚᱱᱚᱛ ᱟᱡ ᱮ ᱛᱟᱦᱮᱸ ᱠᱟᱱ ᱚᱠᱛᱚ ᱨᱮ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱮᱞᱟᱠᱟ ᱨᱤᱱ ᱦᱚᱲ ᱫᱚ ᱛᱳᱣᱟ ᱠᱚ ᱟᱹᱠᱷᱨᱤᱧᱮᱫ ᱛᱟᱦᱮᱸᱫ, ᱚᱱᱟᱛᱮ ᱱᱚᱶᱟ ᱫᱚ "ᱯᱟᱞᱟᱢᱳ" ᱠᱚ ᱧᱩᱛᱩᱢ ᱞᱮᱫ ᱛᱟᱦᱮᱸᱫ ᱾

 ᱱᱟᱜᱟᱢ 
ᱱᱚᱶᱟ ᱮᱞᱟᱠᱟ ᱵᱟᱝᱢᱟ ᱱᱤᱛᱚᱜ ᱡᱟᱦᱟᱸ ᱢᱚᱦᱵᱩᱵᱽᱱᱚᱜᱚᱨ ᱦᱚᱱᱚᱛ ᱟᱠᱟᱱᱟ, ᱱᱚᱸᱰᱮ ᱟᱹᱰᱤ ᱜᱟᱱ ᱱᱟᱜᱟᱢ ᱥᱟᱹᱠᱷᱤ ᱢᱮᱱᱟᱜᱼᱟ ᱾ ᱒᱒᱑ BC ᱠᱷᱚᱱ ᱒᱑᱘ AD ᱦᱟᱹᱵᱤᱡ ᱥᱟᱛᱵᱟᱦᱚᱱ ᱵᱚᱝᱥᱚ ᱨᱮᱱᱟᱜ ᱢᱩᱬ ᱮᱞᱟᱠᱟ ᱛᱟᱦᱮᱸ ᱠᱟᱱᱟ ᱾ ᱥᱟᱶᱛᱮ ᱕ ᱠᱷᱚᱱ ᱑᱑ ᱥᱟᱭᱟᱫᱽ ᱨᱮ ᱪᱟᱞᱩᱠᱭᱚ ᱵᱚᱝᱥᱚ ᱦᱚᱸ ᱠᱚ ᱨᱟᱡᱽ ᱞᱮᱫ ᱛᱟᱦᱮᱸᱫ ᱾ ᱱᱚᱶᱟ ᱮᱞᱚᱠᱟ ᱫᱚ ᱛᱟᱭᱚᱢ ᱛᱮ ᱜᱚᱞᱠᱚᱱᱰᱟ ᱨᱟᱡᱽᱯᱚᱱᱚᱛ (Kingdom) ᱞᱮᱠᱟᱛᱮ ᱛᱟᱦᱮᱸᱭᱮᱱᱟ, ᱡᱟᱦᱟᱸ ᱨᱮᱱᱟᱜ ᱨᱟᱡᱽᱜᱟᱲ ᱫᱚ ᱦᱟᱭᱫᱽᱨᱟᱵᱟᱫᱽ ᱥᱩᱨ ᱜᱚᱞᱠᱚᱱᱰᱟ ᱨᱮ ᱛᱟᱦᱮᱸ ᱠᱟᱱᱟ ᱾ ᱑᱕᱑᱘ ᱥᱟᱹᱦᱤᱛ ᱨᱮ ᱠᱩᱛᱚᱵᱽ ᱥᱦᱟᱦᱤ ᱵᱚᱝᱥᱚ ᱠᱚᱣᱟᱜᱜᱚᱵᱚᱞ ᱨᱮ ᱦᱮᱡ ᱞᱮᱱ ᱛᱟᱦᱮᱸᱫ ᱟᱨ ᱑᱖᱘᱗ ᱥᱟᱹᱦᱤᱛ ᱦᱟᱹᱵᱤᱡ ᱠᱚ ᱥᱟᱥᱚᱱ ᱞᱮᱫ ᱛᱟᱦᱮᱱᱫ ᱾ ᱚᱱᱟ ᱛᱟᱭᱚᱢ ᱱᱚᱶᱟ ᱮᱞᱚᱠᱟ ᱫᱚ ᱦᱟᱭᱫᱽᱨᱟᱵᱟᱫᱽ ᱯᱚᱱᱚᱛ ᱨᱮᱱᱟᱜ ᱦᱟᱹᱴᱤᱧ ᱞᱮᱠᱟᱛᱮ ᱛᱟᱦᱮᱸᱮᱱᱟ ᱟᱨ ᱦᱟᱭᱫᱽᱨᱟᱵᱟᱫᱽ ᱱᱤᱡᱟᱢ ᱟᱥᱟᱯᱷ ᱡᱟᱦᱤ ᱵᱚᱝᱥᱚ ᱠᱚ ᱨᱟᱡᱽ ᱠᱮᱫᱼᱟ ᱑᱗᱒᱔ ᱠᱷᱚᱱ ᱑᱙᱔᱘ ᱥᱟᱹᱦᱤᱛ ᱦᱟᱹᱵᱤᱡ ᱾

 ᱚᱛᱱᱚ 
ᱢᱚᱦᱵᱩᱵᱽᱱᱚᱜᱚᱨ ᱦᱚᱱᱚᱛ ᱫᱚ ᱔᱐᱓᱗ ᱜᱟᱺᱴ ᱠᱤᱞᱚᱢᱤᱴᱚᱨ ᱮᱞᱟᱠᱟ ᱛᱮ ᱟᱛᱮᱫ ᱟᱠᱟᱱᱟ ᱾

 ᱠᱟᱹᱣᱰᱤᱭᱟᱹᱨᱤ 
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱛᱮᱞᱮᱝᱜᱟᱱᱟ ᱨᱮᱱᱟᱜ ᱙ ᱟᱱᱟᱜ ᱱᱟᱶᱟ ᱦᱚᱱᱚᱛ, ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱥᱚᱨᱠᱟᱨᱤ ᱥᱟᱭᱤᱴ 


ᱛᱷᱚᱠ:ᱛᱮᱞᱮᱝᱜᱟᱱᱟ ᱨᱮᱱᱟᱜ ᱦᱚᱱᱚᱛ ᱠᱚ